शिक्षा मैह्‌कमें दी रर्पोटा मुजब पिछले ब’रे 15 नमें जागत स्कूल दाखल करोआए गे ते दस्सें-बाह‌्‌‌‌‌रें दे थाह‌्‌र स्कूलै च कुड़ियें दी हाजरी 30 एं तगर पजाई गेई। अनपढ़ मर्द ते जनानियां पढ़ाने दा कम्म शुरू कीता गेआ। इस्सै चाल्ली मैह्‌कमा सेह‌्त आसेआ दस्सेआ गेआ जे अट्ठें-अट्ठें दिनें बौलियां ते रस्ते साफ होंदे रेह्, न्हौने ते पानी भरने दे पन्यास बक्ख कीते गे। ग्रां च सूए-टीके लाने दा प्रचार कीता गेआ आदि।